Uslovi podstrek za integracije
Uslovi koje je EU postavila Srbiji i Makedoniji treba da budu podstrek za dalje integracije, poručili su Boris Tadić i Đorđe Ivanov
Srbija, Makedonija i ceo region zapadnog Balkana imaju budućnost u Evropskoj uniji, ocenio je danas, tokom posete Makedoniji predsednik Srbije Boris Tadić i poručio da je EU najsigurnija zona za građane zapadnog Balkana uprkos izazova sa kojima se suočava. Kako je podsetio domaćin susreta, makedonski predsednik Đorđe Ivanov Makedonija je pre tri godine dobila status kandidata, ali bez datuma početka pregovora. To ne treba da obeshrabruje, već treba nastaviti sa sprovođenjem reformi, dodao je Ivanov, a sa takvim stavom složio se i predsednik Srbije: A kako je rekao šef Delegacije EU u Srbiji Vensan Dežer Evropski savet poslao je Srbiji 9. decembra jasnu poruku o tome šta se od nje očekuje i do kada to treba da uradi, i zbog toga je, po njegovim rečima značajno da se ne promaši 28-mi februar, datum kada će se Evropski savet ponovo izjasniti o statusu kandidata Srbije za EU: Ambasador Nemačke u Srbiji Volfram Mas izjavio je danas da Berlin prilikom odlučivanja o kandidaturi Srbije na Evropskom savetu 9. decembra nije rekao "Ne"Beogradu. Nisu postavljeni nikakvi novi uslovi, već postoje još neke stvari koje treba da se urade, dok ne bude moglo da se kaže jasno da, dodao je Mas: A zbog zauzetosti ministra za Kosovo i Metohiju Gorana Bogdanovića i šefa pregovaračkog tima Beograda Borislava Stefanovića na sednici Vlade, ni danas nije održa-no zasedanje skupštinskog Odbora za Kosovo. Kako je rekao predsednik Odbora Ljubomir Kragović ukoliko Odbor ne dobije izveštaj vlade o dogovorima sa Prištinom u razumnom roku, on će zakazati sednicu na kojoj će se raspravljati o tim dogovorima na osnovu informacija objavljenim u medijima.